વાંકાનેર : મોરબી જીલ્લામાં વાંકાનેર તાલુકો મોટો હોય અને આ તાલુકા અંતર્ગત ૧૦૨ ગામડા આવે છે તાજેતરમાં ઝાડા-ઉલટી-તાવ જેવી ઋતુજન્ય બીમારીઓ અને સ્વાઇન ફ્લૂએ પણ વાંકાનેરમાં દેખા દિધી હોય ઉપરાંત મિશ્રઋતુએ પણ રોગચાળો ફેલાવ્યો હોય વાઈરલ ઇફેક્ટ કેસોના અનેક દર્દીઓ સારવાર અર્થે વાંકાનેર સિવિલ હોસ્પિટલમાં આવી રહ્યા છે ત્યારે વાંકાનેરની અધતન ચાર માળની હોસ્પિટલમાં અનેક સાધન સુવિધાઓ હોવાં છતાં ફક્ત બે ડોક્ટરોની જગ્યા ભરાયેલ છે જેમાં રૂટીન મુજબ માત્ર એક જ ડોક્ટર એક સમયે હાજર હોય વ્યવસ્થા જળવાતી નથી આ હોસ્પિટલમાં નવ ડોક્ટરની જગ્યાઓ ખાલી છે ઉપરાંત હોસ્પિટલમાં દાખલ થતાં દર્દીઓની સંખ્યા પણ ખાસી એવી જોવા મળે છે જેની સંભાળ રાખવા માટે ૪૦ નર્સ સ્ટાફની સામે માત્ર ૮ નર્સ સ્ટાફથી હોસ્પિટલ ચાલી રહી છે.